messages: Uurides uudislugu, loo sellele ühe või kahe lausega lühikokkuvõte. Vasta eesti keeles!
  
  Tekst:
  
  Täna ennelõunal suleti mõneks minutiks Eesti-Vene piiril Koidula ja Kuningara piiripunkt ning üle Piusa jõe lubati kodumaale lahkuda aasta ja kolm nädalat tagasi linnulennult 15 kilomeetrit eemalt röövitud kaitsepolitseinik Eston Kohveril. Samal ajal lahkus aga Eestist Venemaale riigireetmises süüdi mõistetud kunagine kaitsepolitseinik Aleksei Tressen. Loetud tunnid hiljem oli kohver aga Tartus esmalt pere juures ja siis mõneks minutiks kümnete Eesti ajakirjanike ees. Eston Kohver. Ma tahaks eelkõige öelda seda, et mul on väga hea meel taas kodumaal olla ja sellega seoses Kõiki neid, kellele mu käekäik korda läks, kõik, kes mind toetasid. Eriti ma tahaks tänada neid inimesi, kes aitasid mu perel toime tulla, tähendab, sellel ajal, kui mind ei olnud. Samuti tahaks ma tänada kõiki ametkondi, kes aitasid mind uuesti Eestisse, kes aitasid mul vanglas nii-öelda toime tulla. Üldjoontes oleks see nagu kõik aita kõigile. Kohver lahkus oma sõnavõtu järgselt tagasi pereringi ning selgitusi jagasid vaid siseminister Hanno Pevkur ja kaitsepolitseiameti peadirektor Arnold Sinisalu. Siseminister selgitas, et vabastamine sai toimuda juriidiliselt vaid nii, et Eesti vabariigi president Toomas Hendrik Ilves pidi rahuldama riigireetur Aleksei Tresseni armuandmispalve ning Venemaa Föderatsiooni president Vladimir Putin pidi rahuldama Eston Kohveri taotluse, selgitab siseminister Hanno Pevkur. Toimus läbirääkimised, pikaajalised läbirääkimised teenistuste vahel ja läbirääkimiste tulemus oli see, et toimub vahetus. Toimus vahetus, kus Estan jõudis koju ja Eesti vanglas vabandas üks isik. Eesti vanglast vabanes Aleksei Tressen. Ja loomulikult oli selle eelduseks siis see, et vabariigi president kirjutab alla palvel, mille Aleksei Tressen tegi vabariigi president sellega nõustus. Ja samasugune eeldus oli ka Vene Föderatsiooni poolt. Pressikonverentsil võeti jutuks ka see, kuidas kohvrit Venemaal koheldi, aga nii vahetuse ja paljude teiste asjaolude osas on Eesti riigi ametkondade suu suletud. Väga hea meelega ei räägitud ka sellest, millist ohtu võiks Eesti vabariigi seisukohast kujutada vabatahtlikult Venemaale ja tõenäoliselt sealsete eriteenistuste jaoks kasulikuks osutuda võiv riigireetur Aleksei Tressen räägib Kaitsepolitsei esindaja Martin Arpo. Kõik, mis, mis Aleksei Dressen teadis kaitsepolitsei kohta, on üle kolme ja poole aasta vana ja juba riigireetmise käigus me ju teame, et ta andis kaitsepolitsei kohta infot. Me oleme nii-öelda vastavad meetmed tarvitusele võtnud, et see info ei saaks kaitsepolitseid kahjustada. Kuid mis saab edasi Eston Kohverist, kas ta jätkab tööd kaitsepolitsei ametis ning milline on kaitsepolitsei arvates tema perspektiiv, räägib kaitsepolitsei ameti peadirektor Arnold Sinisalu. No me ei kommenteeri oma siseelu sellisel viisil, et esmalt anname inimesel välja puhata, siis ta peab need otsused ise tegema, et kas selline elu, mis nüüd temal oli, et kas see on nagu sobiv, et teenistuses juhtub igasuguseid asju, et, et kas, kas ta tahab selle eluga jätkata või mitte. Nii et meie respekteerime tema soove ja elame-näeme, et eelkõige sõltub see temast endast, et ma ei näe. Tähendab, ma ei näe probleemi selles, et miks tal ei võiks olla meie teenistus perspektiivi, eks ju. Kuid juba täna on Vene meedia kohveri teemal märkimisväärselt aktiivne, avalikkusele esitatakse kordades rohkem informatsiooni, kui seda soovib teha Eesti pool. Pressikonverentsilt jäi täna kõlama ka see detail, et Eesti pool ei kavatse kohveri vabastamiseni viinud asjaolusid ise avalikustada. Arnold Sinisalu. Ja igasugused spekulatsioonid, mis kuskil ilmuma hakkavad, et ärge laske ennast sellest segada. Nii et tava on selline, et nendest asjadest ei räägita ja me seda tavaga järgime. Ja lõpetuseks, täna võib lõpuks ometi rinnast võtta ka kollase lindi, mis sümboliseeris solidaarsust Eston kohvri osas. Hanno Pevkur. On aeg, see kollane lint on olnud Eesti rahva rinnas üsna pikka aega, aga täna mul on sümboolse märgina võimalik see Eesti rahva toetus Estoni le edasi anda. Mirko Ojakivi, Tartu.
messages: user
messages: Aasta tagasi Eesti-Vene piirilt röövitud kaitsepolitseinik Eston Kohver jõudis tagasi Eestisse. Täna ennelõunal vahetati ta Eesti-Venemaa piiril endise kaitsepolitseiniku, riigireetur Aleksei Dresseni vastu.
messages: assistant